Antiikin Eretria oli Euboian merkittävin kaupunkivaltio Khalkiin ohella. Kaupunki syntyi nykyiselle paikalleen oletettavasti myöhäisellä geometrisella kaudella 700- tai 600-luvulla eaa. Eretria oli merkittävä siirtokuntien perustaja. Se soti Khalkiin kanssa Lelantoksen sodassa, joka on varhaisimpia historiallisesti tunnettuja sotia kreikkalaisten kaupunkien välillä.